CELEX: 62008CO0146
Language: hu
Date: 2009-03-26 00:00:00
Title: A Bíróság (hatodik tanács) 2009. március 26-i végzése. # Efkon AG kontra Európai Parlament és Az Európai Unió Tanácsa. # Fellebbezés - 2004/52/EK irányelv - A Közösségben a közúti elektronikus díjfizetési rendszerek kölcsönös átjárhatósága - Nyilvánvalóan elfogadhatatlan vagy nyilvánvalóan megalapozatlan fellebbezés. # C-146/08 P. sz. ügy

A Bíróság (hatodik tanács) 2009. március 26‑i végzése – Efkon kontra Parlament és Tanács
      (C‑146/08. P. sz. ügy)
      „Fellebbezés – 2004/52/EK irányelv – A Közösségben a közúti elektronikus díjfizetési rendszerek kölcsönös átjárhatósága – Nyilvánvalóan elfogadhatatlan vagy nyilvánvalóan megalapozatlan fellebbezés”
      Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A Közösségben a közúti elektronikus díjfizetési rendszerek kölcsönös átjárhatóságára vonatkozó irányelv – Az említett rendszerek szolgáltatójának keresete (EK 230. cikk, negyedik bekezdés; 2004/52 európai parlamenti és tanácsi
         irányelv) (vö. 36–42. pont)
      
      Tárgy
      
         
               Az Elsőfokú Bíróság (ötödik tanács) által a T‑298/04. sz., Efkon kontra Parlament és Tanács ügyben 2008. január 22‑én hozott,
                  a Közösségen belüli elektronikus útdíjszedési rendszerek átjárhatóságáról [helyesen: a Közösségben a közúti elektronikus díjfizetési
                  rendszerek kölcsönös átjárhatóságáról] szóló, 2004. április 29‑i 2004/52/EK európai parlamenti és tanácsi irányelv (HL L 166.,
                  124. o., helyesbítés: HL L 200., 50. o.; magyar nyelvű különkiadás 13. fejezet, 34. kötet, 856. o.) megsemmisítése iránti
                  keresetet elfogadhatatlanság miatt elutasító végzés elleni fellebbezés – A megtámadott jogi aktus általi személyben való érintettség
                  követelménye – Meghallgatáshoz való jog – Az Elsőfokú Bíróság előtti eljárás időtartama.
               
            Rendelkező rész
      1)         A Bíróság a fellebbezést elutasítja.
      2)         A Bíróság az Efkon AG‑t kötelezi a költségek viselésére.